**«Қазақстан Республикасында АИТВ-инфекциясының алдын алу жөніндегі 2023-2026 жылдарға арналған шараларды іске асыру туралы» жол картасын бекіту туралы** Денсаулық сақтау министрінің 16.03.2023ж. № 155 бұйрығы.

Қазақстан Республикасы Денсаулық сақтау министрінің 2022 жылғы 28 қыркүйектегі № 842 «Қазақстан Республикасының министрі, аппарат басшысы, бірінші вице-министрі және денсаулық сақтау вице-министрлері арасында міндеттерді бөлу туралы» бұйрыққа сәйкес **БҰЙЫРАМЫН:**

1. Осы бұйрыққа қосымшаға сәйкес «Қазақстан Республикасында АИТВ-инфекциясының алдын алу жөніндегі 2023-2026 жылдарға арналған шараларды іске асыру туралы» жол картасы (бұдан әрі – Жол картасы) бекітілсін.

2. Қазақстан Республикасы Денсаулық сақтау министрлігінің Медициналық көмекті ұйымдастыру, Ғылым және адами ресурстар департаменттері, Қазақстан Республикасы Денсаулық сақтау министрлігінің «Қазақ дерматология және инфекциялық аурулар ғылыми орталығы» шаруашылық жүргізу құқығындағы республикалық мемлекеттік кәсіпорны Қазақстан Республикасы Денсаулық сақтау министрлігінің Санитариялық-эпидемиологиялық бақылау комитетіне (бұдан әрі – Комитет) Жол картасындағы орындалу мерзімдеріне сәйкес ақпарат ұсынуды қамтамасыз етсін.

3. Комитет жыл сайын, әр есепті жылдың 20 қаңтарына қарай Жол картасының орындалуына мониторинг жүргізуді, Денсаулық сақтау вице-министріне ақпарат беруді қамтамасыз етсін.

4. Осы бұйрықтың орындалуын бақылау Комитет төрағасына жүктелсін.

5. Осы бұйрық қол қойылған күннен бастап күшіне енеді.

|  |  |
| --- | --- |
| **Қазақстан Республикасының Денсаулық сақтау вице-министрі -** **Қазақстан Республикасының****Бас мемлекеттік** **санитариялық дәрігері** |  **А. Есмағамбетова** |